**Rintarauhasen kudosnäytteenotto stereotaktisella laitteella**

**Ajanvaraus**     .    .20    , klo    :

 **Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

**Tutkimukseen valmistautuminen**

Tutkimuksessa käytetään röntgensäteilyä. Jos olet tai epäilet olevasi **raskaana**, ilmoita asiasta lähettävään yksikköön.

Ota mukaan aikaisemmat mammografiakuvasi, jotka on kuvattu muualla kuin Kaks:lla, mikäli ne ovat sinulla itsellä.

Jos rintasi ovat käsittelyarat, voit ottaa kipulääkettä ½ tuntia ennen tutkimusta (ei Aspirin, Disperin).

**Tutkimuksen kulku**

Näytteenoton ajan istut tuolilla, ja rinta puristetaan kahden levyn väliin. Näytteenottokohta määritetään tarkasti röntgenkuvien avulla. Röntgenkuvia otetaan näytteenoton aikana useita. Ennen näytteenottoa rinnan iho pestään puhdistusaineella. Sen jälkeen radiologi puuduttaa rinnan puuduteaineella ja ottaa useita näytteitä. Toimenpiteen jälkeen näytteenottoaluetta painetaan 10 min ajan jälkiverenvuodon estämiseksi. Lopuksi pistokohta peitetään haavasidoksella. Varaa tutkimukseen aikaa n. 2 tuntia.

**Jälkitoimenpiteet**

Haavaa ei saa kastella 2 päivään. Vältä raskasta työtä näytteenottopäivänä. Saat tarkemman kirjallisen jälkihoito-ohjeen mukaasi toimenpiteen jälkeen.

**Tutkimustulokset**

Saat lähettävästä yksiköstä sovittuna aikana (vastaanotto- tai soittoaika).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa soittoaikamme on maanantai-torstai klo 7.30–16, perjantaisin ja arkipyhien aattona klo 7:30–15, puh. 040 153 3240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.